text: Sepp Piontek tilknyttes Kolding Boldklub
  06 oktober 2011 kl. 15.52
  Kolding Boldklub har store ambitioner - tilknytter Sepp Piontek som sportslig konsulent.
  Siden Kolding FC fusionerede med Vejle Boldklub har fodbolden i Kolding været sat tilbage.
  Men det skal være slut nu.
  Kolding Boldklub har store ambitioner, og har tilknyttet den tidligere landstræner Sepp Piontek.
  Lige nu ligger Kolding Boldklub kun i Jyllandsserien.
  Men i løbet af fem år er det målet at rykke hele vejen op gennem rækkerne for - i første omgang - at ende i 2. division.
  Fodboldlegenden skal derfor være sparringspartner for klubbens spillere og trænere.
  